Dei låge Beskidane

Dei låge Beskidane eller Dei lågare Beskidane (polsk Beskid Niski, slovakisk Nízke Beskydy) er ein del av fjellkjeda Beskidane i Dei ytre austlege Karpatane søraust i Polen og nordaust i Slovakia. Det er ein åslendt region i Prešov i Sanok fylke og Jasło fylke mellom Busov, Ondavská vrchovina, Laborecká vrchovina, Beskydské predhorie i Slovakia, Beskid Sądecki, Pogórze Bukowskie og Bieszczady nær elvane Wisłoka, Wisłok og Osława i Polen. 
Fjellet har to fråskilde fjelltoppar, ein på 1002 moh. (Busov) og ein på 997 moh. (Lackowa).
Dei låge Beskidane skil Dei austlege frå Dei vestlege Karpatane.

Det opphavlege plante- og dyrelivet er bevart sidan området ligg så pass isolert. Fjellkjeda er dekt av bøkeskog og er i dag verna som ein del av Magurski nasjonalpark og Jaśliski Park Krajobrazowy. Av dyr som lever her finn ein svartstork, rådyr og ulv.

Inndeling 

Det finst fleire forskjellige måtar å dele inn Beskidane på, og det finst fleire forskjellige definisjonar: 
 Busov (Slovakia)
 Ondavská vrchovina (Slovakia)
 Laborecká vrchovina Slovakia), 
 Beskydské predhorie (Slovakia) 
 Góry Grybowskie - nær elvane Kamienica og Biała (Polen)
 Góry Hańczowskie - nær elvane Biała, Ropa og Zdynia (Polen)
 Beskid Gorlicki - nær elva Biała og landsbyane Radocyna, Bartne, Wołowiec
 Pasmo Magurskie - fjellkjedene Magura Wątkowska og Małastowskie
 Beskid Dukielski - mellom elvane Wisłoka og Tabor (Polen)
 Gniazdo Jawornika - mellom elvane Jasiołki i Wisłoka (Polen)
 Pasmo Bukowicy og Kamienifjellet - mellom elvane Wisłok og Osławica
 Pasmo graniczne - nær elva Bełcza, (Polen)
 Wzgórza Rymanowskie - nær elva Tabor (Polen)

Historie

Beskid Niski i Polen 
Regionen vart mykje kjempa om mellom Polen, Kievriket og Ungarn frå minst 800-talet. Fram til 1947 var 45 % av folkesetnaden i fjella lemkarar og dolinianarar, 45 % polske høglendarar og 10% jødar. Drapet av den polske generalen Karol Świerczewski i Jabłonki av den ukrainske opprørshæren i 1947 var den direkte årsaka til at lemkarane vart flytta frå området, den såkalla Operasjon Wisła.

Nízke Beskydy i Slovakia 
Dagens Nízke Beskydy har vore busett sidan steinalderen. Dei slaviske forfedrane til slovakane flytta gradvis til området Humenné og Bardejov under den store folkevandringa som starta på 400-talet. Ein intensiv og organisert busetjing av området starta på midten av 1200-talet etter mongolane hadde plyndra området. Dei første skriftlege kjeldene om byen er frå 1240-talet då munkar frå Bardejov klaga til kong Béla IV om brot på bygrensene av Prešov.

Landsbyar 

Viktig landsbyar i regionen er: 
 Bardejov
 Humenné
 Svidník
 Medzilaborce
 Stropkov
 Giraltovce
 Bukowsko
 Grybów
 Gorlice
 Iwonicz Zdrój
 Rymanów-Zdrój

Etniske grupper 
 Karpatiske tyskarar
 Slovakar
 Polakkar
 polske høglendingar
 Rusinar
 Lemkarar

Kjelder 
 Denne artikkelen bygger på «Low Beskids» frå , den 12. mai 2008. 
 
 Prof. Jerzy Kondracki. Geografia fizyczna Polski Warszawa : Państ. Wydaw. Naukowe , 1988, ISBN 83-01-02323-6.
 Prof. Jadwiga Warszyńska. Karpaty Polskie : przyroda, człowiek i jego działalność ; Uniwersytet Jagielloński. Kraków , 1995 ISBN 83-233-0852-7.

Fjellkjeder i Polen
Fjellkjeder i Slovakia
Fjellkjeder i Karpatane
Subkarpatiske voivodskap